ming030890/wiki-yue-high-quality huggingface dataset:
德國麻疹疫苗

德國麻疹疫苗（Rubella vaccine）係種預防德國麻疹嘅疫苗，1970年代開始用，主要畀1歲打後嘅細路打。
德國麻疹疫苗好多時都同麻疹疫苗、流行性腮腺炎疫苗夾埋一針打，叫麻疹、流行性腮腺炎及德國麻疹混合疫苗。
德國麻疹病毒

德國麻疹病毒，又叫風疹病毒，係種病毒，可以引起德國麻疹（風疹），生物分類歸披膜病毒科。
岳鍾琪

岳鍾琪（1686年11月8號—1754年），字東美，號容齋，諡襄勤，四川成都人，祖籍甘肅臨洮。大清康熙、雍正、乾隆時期將領，累官拜陝甘總督。
岳斯橋站

岳斯橋站（英文：Uxbridge tube station）係英國倫敦地下鐵大都會綫同皮卡地里綫嘅車站，屬第6收費區，喺大倫敦希靈登區。
岳西

岳西（粵音：ngok6 sai1）係中華人民共和國安徽省安慶市嘅縣。面積2398km²，2011年人口40萬。縣府駐天堂鎮。

史
1936年安徽省府喺安慶嘅潛山、太湖，六安嘅舒城、霍山呢四箇縣嘅交界地區分出設岳西縣。
一般認爲，「岳西」呢箇名係因出自打共產黨而死嘅岳維峻，佢字西峰，「岳西」箇名就係取自佢嘅姓同半橛（音gyut6）字來紀念佢，呢箇講法可睇民國三十七年版嘅嘅《中華年鑒》下冊第779頁，當地人亦認可呢箇講法。
但係共產黨認爲「岳西」嘅意思係「潛嶽之西」，係箇地理位置。呢種解法係將「岳」解爲「嶽」嘅通字，同時喺簡體字入面，「嶽」歸併到「岳」。

政區
岳西轄13箇鎮、11箇鄉、1箇開發區。
鎮：天堂鎮、店前鎮、來榜鎮、菖蒲鎮、頭陀鎮、白帽鎮、溫泉鎮、響腸鎮、河圖鎮、五河鎮、主簿鎮、冶溪鎮、黃尾鎮
鄉：毛尖山鄉、蓮雲鄉、青天鄉、包家鄉、古坊鄉、田頭鄉、中關鄉、石關鄉、姚河鄉、和平鄉、巍嶺鄉
單位：安徽岳西縣經濟開發區
岳普湖

岳普湖（維吾爾文：يوپۇرغا ناھىيىسى‎‎）係中國新疆喀什地區嘅一個縣。
岳氏

岳（粵拼：ngok6）係唐人姓氏，喺《百家姓》裏頭排第475位。

名人
呢篇岳氏係同姓氏有關嘅楔位文章，重未寫完嘅。麻煩你幫手充實佢。
岳母大人

《岳母大人》（馬來話：Ibu Mertuaku）係一部1962年嘅新加坡馬來話黑白電影，由巨星比·南利執導並主演。電影嘅故事圍繞著窮嘅音樂家Kassim Selamat同富婆嘅獨生女Sabariah之間嘅愛情悲劇。呢部戲嘅一個顯著特點係，開頭係一部輕鬆愉快嘅愛情喜劇，但喺半鐘之後就變成咗一部戲劇性嘅悲劇。
同比南利嘅好多作品一樣，應該片批評咗將富人同窮人分開嘅非官方種姓制度。呢部片畀視為馬來西亞嘅經典之作，不特因為佢嘅一啲歌（尤其係“Di Mana Kan Ku Cari Ganti”），因為佢描繪咗出名嘅悲劇性巉眼高潮地方。
《岳母大人》喺1963年第十屆亞洲影展中獲最佳黑白影相獎，而比南利亦係要片而獲得「多才多藝」嘅特別獎。
岳華

岳華（1942年7月13號—2018年10月20號）原名梁樂華，係香港男演員，喺上海出世，祖籍廣東中山，老婆恬妮同佢家姐恬妞都係演員。
岳帥誕

岳帥誕，減筆寫做岳帥𧩙、岳帥旦，係岳飛，即係岳帥嘅寶誕。寶誕響二月十五。岳飛響宋崇寧二年（1103年）呢日出世。
岳毅

岳毅，香港親中派政治人，香港再出發大聯盟發起人之一。
幺米

幺米，又叫攸米（英文：yoctometres，符號ym）係一個好少用嘅長度單位，通常用嚟度啲好細嘅嘢，一幺米等如10−24米，即係10−28千米。可以用嚟度1粒微中子嘅有效截面半徑。
幻塔

《幻塔》係完美世界旗下嘅Hotta Studio工作室開發嘅動作角色扮演遊戲，於2021年12月16號發行。呢個遊戲具有二次元風格嘅開放世界環境，劇情採用「末日廢土」題材。呢個遊戲嘅故事設定喺畀「原能輻射」污染嘅地外行星「艾達星」上，玩家演一個「拓荒者」，隨著劇情嘅發展與變異生物同敵對勢力戰鬥。
喺呢個遊戲中，玩家可以控制自己嘅角色進行跑步、擒、游水、飛翔、摣車等動作。遊戲中玩家使與變異生物同劇情中嘅敵對勢力（如艾達之子）等進行戰鬥。 玩家可通過抽卡系統獲得武器，一次可攜帶三將武器共戰鬥。玩家可喺戰鬥中為其他武器累積「武器充能值」，積滿後可通過切換武器觸發「連攜攻擊」嘅散手。喺敵方生物攻擊時成功閃避可令「武器充能值」積滿，並觸發名為「幻時」嘅子彈時間機制，敵方生物喺一段時間內唔褪或者攻擊同時玩家都可使用「源器」嚟輔助戰鬥，如無人機、隱形斗篷、飛彈、全息投影等。
呢個遊戲係免費遊玩嘅服務型遊戲，收費方式以抽卡為主。呢個遊戲自2018年立項，歷經3年正式上線。
幻彩詠香江

幻彩詠香江係香港一匯演，結合燈光效果同音樂。燈光效果由探射燈、激光、LED燈等交織而成，維多利亞港兩岸，大概四十楝摩天大廈同地標聯手合演。個匯演旅遊事務署喺2004年起宣傳香港嘅旅遊項目，歷來耗資四千四百萬港幣，吸引咗超過四百萬旅客同市民欣賞。2005年11月21號，幻彩詠香江正式獲列入《健力士世界紀錄大全》，成為全球最大型燈光音樂匯演。
幻彩詠香江喺2017年12月1號推出全新版本，時間由舊版嘅13分鐘縮短到10分鐘，採用更新、更多元嘅燈光效果同LED螢幕圖案，配合由香港管弦樂團演奏嘅全新音樂，演奏採用笛、二胡等中國傳統弦樂，同西洋樂器交織合一，創造出真正與眾不同嘅聽覺體驗，同香港「中西合璧」嘅風格相得益彰。
除咗因天氣惡劣而需要暫停外，幻彩詠香江活動每日喺夜晚8點鐘（UTC+8）舉行，2017年新版歷時大概10分鐘，新版唔再有介紹維港大廈嘅獨白，匯演內容包括音樂、探射燈、激光、LED屏幕同燈光等。星光大道同金紫荊廣場都設有喇叭播放背景音樂，市民亦同時可以透過「幻彩詠香江」Android 或 iOS 嘅流動應用程式收聽背景音樂。
最佳觀賞嘅地點係喺九龍尖沙咀嘅九龍公眾碼頭、香港星光大道（觀賞香港島部分）、香港島灣仔金紫荊廣場旁嘅灣仔臨時海濱花園（觀賞九龍部分），或者喺天星小輪上面觀賞。
幻想曲

幻想曲（粵拼：waan6 soeng2 kuk1；英文：Fantasia / Fantasy）喺古典樂裏面係指一啲响形式上唔受限制嘅樂曲：一位作曲家作曲嗰陣，好多時都會用某啲既定嘅形式，例如二段體就係指一首樂曲分兩大段，當中兩段差唔多一樣咁長，而且通常兩段都會重複一次，即係 A-A-B-B（A 同 B 分別代表咗嗰兩大段）噉嘅樣；幻想曲正正就係指唔跟好似二段體呢啲慣性形式嘅樂曲。除此之外，幻想曲多數會係冇人聲純樂器，而且作嚟獨奏用嘅。
例如貝多芬嘅月光奏鳴曲（Moonlight Sonata）就係一首好出名嘅幻想曲。
幺半羣

喺抽象數學入面，幺半羣（英語：Monoid）係講緊一個有可結合二元運算同有單位元嘅代數結構。
幺半羣喺好多嘅數學分支度都會出現。譬如喺範疇論入面，幺半羣嘅範疇化就係幺半範疇。
幻影敢死隊

《幻影敢死隊》(暫譯) 是ネオショコ所創作的日本漫畫，於講談社漫畫雜誌《JUMP SQ》連載。

劇情大綱
故事發生在鎌倉。
高一超級優等生 是岸遊人 邂逅了能透過吃掉幽靈來除靈的怪人 宍喰野虎落 。原本不相信幽靈存在的遊人在和虎落相識後對他產生了興趣，和他共同創立了「幻影敢死隊」！再加上能看到幽靈的 觀崎薰 和能與幽靈對話的 多聞康太郎 兩位同伴，除靈活動開始了！

宍喰野虎落
宍喰野虎落日文原名ししくの　もがり簡介性別男血型B出世4月19日（白羊座）
雖然看不到鬼，但可以透過吃鬼來強行驅除鬼。能透過借用（接觸）另一個人，以獲取靈力看到鬼。家族世代從事靈媒相關工作，來到鎌倉尋找青春。

是岸遊人
是岸遊人日文原名これきし　ゆうじん簡介性別男血型B出世9月23日（天秤座）
從小就被譽為天才，最崇拜自己的祖母，因為她是唯一一個把他當作正常孩子對待的人。她曾承諾死後會以鬼魂的身份來看他，但是岸並沒有相關能力，以為祖母欺騙他，決定不再相信鬼魂。

観崎 薫
観崎 薫日文原名かんざき　かおる簡介性別男血型A出世11月22日（天蝎座）資料喜歡的動漫灌籃高手
從小就能夠看見鬼魂而遭受了許多不幸。為了營造神靈難以親近的氛圍，特意染了頭髮，讓自己顯得輕浮。他是個宅男，他的人生聖經就是《灌籃高手》。

多聞康太郎
多聞康太郎日文原名たもんこうたろう簡介性別男血型O出世7月13日（巨蟹座）
一個只能聽到靈魂聲音的人。由於他的通靈能力，被人以奇怪的眼光看待，令他變得不擅長與真人進行眼神交流(對望後會嘔吐)；但可以與看不見臉、只能聽見聲音的靈魂進行正常的對話。希望驅魔活動盡可能和平進行。
新鐵金剛之黑日危機

《新鐵金剛之黑日危機》係第19套占士邦系列電影。
睇 • 論 • 改 • 歷 占士邦電影
新長征路上的搖滾

《新長征路上的搖滾》（台灣版叫一無所有）係中國歌手崔健出嘅第一張錄音室專輯。喺1989年2月由中國旅遊聲像出版社發行。

簡介
呢張專輯係中國內地有史以嚟嘅第一張原創搖滾樂專輯，呢張專輯奠定咗崔健喺中國搖滾樂歷史上嘅「開山鼻祖」地位。
新陽

新陽（韓文：신양군／新陽郡 Sinyang gun */?）係朝鮮民主主義人民共和國平安南道嘅一個郡。
新鐵金剛之金眼睛

《新鐵金剛之金眼睛》係第17套占士邦系列電影。
睇 • 論 • 改 • 歷 占士邦電影
新鐵金剛之鬼影帝國

《新鐵金剛之鬼影帝國》（Spectre）係第24套占士邦系列電影，2015年上映，由丹尼爾基克主演。
睇 • 論 • 改 • 歷 占士邦電影
新院

新院（韓文：신원군／新院郡 Sinwŏn gun */?）係朝鮮民主主義人民共和國黃海南道嘅一個郡。
新雅街道

新雅街道（粵拼：san1 ngaa2 gaai1 dou6）係中國廣東省廣州市花都區轄下嘅一個街道，喺花都區南邊。
街道個名之前叫雅瑤鎮，之前屬白雲區管理，但2002年9月改畀花都區管理。2014年1月，花都區委政府宣佈撤銷雅瑤鎮，將新華街道同獅嶺鎮南邊嘅三鎮街轄區重新拆分成4條街道，重將之前新華街道嘅雲峰社區同東鏡村、東莞村、石塘村、清土布村、廣塘村、團結村合併成而家嘅新雅街道。
新鐵金剛智破皇家賭場

《新鐵金剛智破皇家賭場》（英文：Casino Royale）係第二十一套占士邦系列電影，由英國電影公司EON Productions製作。呢次係英國影星丹尼爾·基克（英文：Daniel Craig）第一次扮演特務占士邦。
呢齣戲喺2006年11月中正式上映。
新閘路站

新閘路站係上海地鐵1號綫一個地鐵站，喺黃浦區。個站1995年4月10號啟用。
播種

播種係將植物種子埋入泥度，令植物發芽成長嘅行為。播種係種植多數農作物最先要做嘅工作，通常會用到播種機去幫手。
播道神學院

播道神學院（英文：Evangel Seminary）係香港一間神學院，院址喺九龍九龍塘金巴倫道59號。

歷史
播道神學院隸屬中國基督教播道會，1932年由梁貴民牧師喺廣州河南創辦。1932年正式成立日校，定名做「廣州聖經學院」。1937年日本轟炸廣州，神學唔能夠喺原址繼續上課，被逼搬到香港。三年後於廣州復課，冇幾耐之後又因為打仗而停頓。之後再因為政治局勢改變，喺1949年搬返香港，相繼喺九龍城侯王道同九龍塘根德道上堂。1957年，買咗金巴倫道59號而家嘅院址。1984年，再買咗金巴倫道15號做宿舍，學生人數亦相應增加。2009年，再買咗金巴倫道55號。
播種機

播種機係種農業機械，可以將種子均勻播落塊田嘅泥入面。現代嘅播種機多數都會由拖拉機拉住。
播種者章

播種者章係伊斯蘭教典籍《可蘭經》入面嘅第51章（蘇拉）。
撲克王

《撲克王》（英文：Poker King），係2009年上畫嘅港產片，由古天樂、劉青雲、何超儀、鄧麗欣、應采兒主演，陳慶嘉、秦小珍執導。套戲用德州話事啤做主題。
播道書院

播道書院（英文：Evangel College）係香港一間直資學校，由中國基督教播道會總會喺2006年創校，設中學部同小學部，校址係新界將軍澳至善街7號。
維基同享有多媒體嘅嘢：Evangel College
呢篇播道書院係關於香港教育（包括學校）有關嘅楔位文章。你可以透過編輯或修訂增加佢嘅內容。
撰稿人聯盟

撰稿人聯盟（WAMI），全名維護媒體獨立撰稿人聯盟（粵拼：jaan6 gou2 yan4 lyun4 mang4，英文：Writers' Alliance For Media Independence），係馬來西亞一個非政府組織，2001年6月8號成立，現任主席係黃進發。

成立背景
2001年，馬來西亞政黨馬華公會透過黨營企業華仁控股收購南洋報業控股，收購行動喺嗰年5月28號完成。旗下有《南洋商報》、《中國報》等十幾份報刊嘅南洋報業控股有71.5%股權落入馬華公會手度。與此同時，南洋報業嘅市場競爭對手朝日報業（後嚟改名做星洲媒體集團）亦被傳為馬華公會嘅合作夥伴。
為咗抗議政黨收購同財團壟斷華文媒體，42位評論人喺5月26號發表聲明，表示如果馬華公會收購南洋報社成功，佢哋將會放棄供稿畀《南洋商報》、《中國報》兩份報章，同時，喺《星洲日報》同《光明日報》公開否認朝日報業涉及收購嘅傳聞以及平衡報導反收購新聞同言論之前，佢哋亦停止供稿去《星洲日報》同《光明日報》。
5月28號收購成事實後，再有其他撰稿人加入行列，拒絕為上述四間報社供稿。6月8號，「維護媒體獨立撰稿人聯盟」宣告成立。

發展同轉變
撰稿人聯盟成立初期，為「528黃絲帶運動」嘅重要力量，成員通過大量撰寫文章同赴各地演講宣揚反媒體壟斷嘅理念。但係隨後聯盟入面一啲成員放棄原先立場，停止罷供稿行動。
撲滅罪行委員會

撲滅罪行委員會（英文：Fight Crime Committee。簡稱滅罪會），係香港政府委員會官僚組織。
為對付罪行，香港政府嚮1973年3月成立撲滅暴力罪行委員會，由民政司任主席，成員包括公務員。策劃、組織及統籌政府同香港市民合力，協助香港警隊撲滅暴力罪行活動。1975年，委員會改名為撲滅罪行委員會，成員擴大到包括香港上流社會熱心公職嘅知名人士。
香港十八區都有地區撲滅罪行委員會。
播音皇帝

播音皇帝係指電台播音界出名嘅男人。
鍾偉明
周聰
德里

德里（印地文：दिल्ली，烏爾都文：دہلی/ دلّی‎，旁遮普文：ਦਿੱਲੀ），正式名德里國家首都轄區，係印度第二大城市，住咗1,300萬人。德里以前係印度首都，後尾搬咗去新德里。
德里係由11個古城組成，其中7個嘅遺址已經先後被發現。

行政
德里十一區嘅地圖
德里市內嘅管轄區分
德里聯邦直轄區（National Capital Territory of Delhi）係聯邦直轄區，由十一個區（district）、三十三個地區（tehsil）、五十九個鎮（census town）同三百條村（villages）組成。呢啲區域屬於三個法令指定嘅行政自治體（statutory towns）。呢三個自治體就係德里市政公司（Municipal Corporation of Delhi，MCD）、新德里市政委員會（New Delhi Municipal Committee，NDMC）同德里兵營委員會（Delhi Cantonment Board，DCB）。
德里市政公司（MCD）管轄德里最大嘅面積。印度首都嘅功能就喺新德里市政委員會（NDMC）嘅管轄區內，而NDMC嘅主席係由印度政府同德里邦首席部長（Chief Minister of Delhi）商量後委任嘅。
德里郊區主要有四個衞星城市，佢哋喺德里首都圈外圍。呢四個城市分別係哈里亞納邦嘅古爾岡（Gurgaon）同法里達巴德（Faridabad），同埋北方邦嘅諾伊達（Noida）同加濟阿巴德（Ghaziabad）。

政治
副總督（Lieutenant Governor）同首席部長（Chief Minister）係德里首都直轄區政府嘅首腦。副總督嘅權力只限於委任德里政府嘅官員、委任首席部長，同埋否決德里立法議會通過嘅法案等。實際上，首席部長先係直轄區嘅最高領導。
立法議會有七十個議席，全部由直轄區嘅選區直接選出。立法議會喺1956年一度被廢除，之後到1993年再次設立之前，德里一直係由聯邦直接管治。
喺1993年由馬丹·拉爾·庫拉納率領嘅印度人民黨（BJP）上台之前，印度國大黨（INC）一直掌管德里嘅政權。1998年，印度國大黨喺希拉·迪克希特嘅領導下重新執政，之後連續三屆當選。2013年，由阿爾溫德·凱傑里瓦爾領導嘅庶民黨（AAP）喺印度國大黨嘅支持下組成政府，但係四十九日之後就解散咗。之後，德里一直到2015年2月都係由總統直接管治。2015年2月10號，庶民黨喺德里議會七十個議席中贏得六十七席，重新執政。2020年2月8號，庶民黨喺德里議會中贏得六十二席，開始咗佢哋嘅第三屆執政。

氣候
德里屬副熱帶濕潤氣候。
德輔道

德輔道中，由金鐘道至西港城（上環街市）。
德輔道西，由上環皇后街（前三角碼頭附近）至堅尼地城海旁。
德那第島

德那第島係印尼東部摩鹿加群島之一；圓錐形，面積54.8萬平方公里、人口16萬（2000年計）。係丁香嘅唯一出產地，所以島上嘅蘇丹好有錢。
德里維拉

呢個人物係用緊西班牙人名：首姓或者父姓（即老豆個姓）係「普里莫·德里維拉」，次姓或者母姓（即阿媽個父姓）係「薩恩士·德艾雷迪亞」。
德里維拉
呢篇文冇引任何嘅出處。 請幫手改好呢篇文，加返出處同埋寫低根據。冇根據或冇出處嘅嘢可能隨時受到質疑；經唔起質疑就會畀人剷走。
德里維拉（Miguel Primo de Rivera，1870年1月8號—1930年3月16號），全名何西·安東尼奧·普里莫·德里維拉ー薩恩士·德艾雷迪亞，第三代艾斯泰拿侯爵（José Antonio Primo de Rivera y Sáenz de Heredia, iii marqués de Estella），係西班牙獨裁者，1923年發動軍事政變後做西班牙首相，一路做到1930年過身。
德里蘇丹國

德里蘇丹國（Delhi Sultanate），係印度次大陸一個古國，大多數時間定都德里，1206年立國，歷經5個王朝，1526年畀蒙兀兒汗國取代。
德輔道西207號

德輔道西207號係香港一楝古老嘅唐樓建築，喺香港島西營盤德輔道西207號，同正街嘅交界，港島太平洋酒店對面。呢楝建築喺1921年起，已被評為香港二級歷史建築。
德輔道西207號樓高四層，外觀係20世紀初嘅唐樓建築風格，並設有洋台。呢楝建築舊時係起喺海邊，但經過多年嚟嘅填海，原址已經睇唔到海景。呢楝建築用作商業同住宅用途，喺1934年嗰時，地舖係「廣利蓆庄」，1985年就改做「勵豐釀酒」，後嚟又改做「厚生酒莊」。
曼亞拉區

曼亞拉區係坦桑尼亞嘅一個區，喺國土東北部，首府巴巴蒂。
曼克頓

橙色部分係曼克頓。
曼克頓（英文：Manhattan），又叫做曼赫頓，臺山話音譯為民鐵吾，係美國東部哈德遜河下游嘅一個島，亦係紐約市嘅市中心。呢度係全紐約、全美國、甚至全世界最繁華嘅地方。

歷史
曼克頓喺幾百年前係印第安人嘅聚居地。1624年，荷蘭人坐船到呢度，先佔領咗曼克頓。後來英國人到嚟，趕走晒啲荷蘭人。美國獨立之後，曼克頓變成紐約嘅一部分。

地理
曼克頓係一個島。根據美國人口調查局數據，曼克頓總面積係87.5平方公里，其中59.5平方公里係陸地，28.0平方公里係水域。
人口方面，根據2000年美國人口普查，成個曼克頓一共有1,537,195人。曼克頓嘅種族結構係：
白人54.36%
黑人17.39%
印第安人0.50%
亞洲裔9.40%
大洋洲裔0.07%
其他種族14.14%
曼克頓山

曼克頓山（Manhattan Hill），係香港九龍荔枝角一個私人住宅屋苑，喺寶輪街1號，2007年起好，有5座樓。發展商係載通國際同新鴻基地產。前身係九巴嘅荔枝角車廠。
曼克頓距離

兩點之間嘅空間可以用格仔代表，綠線係最短距離，而長度一樣嘅藍線、紅線同黃線係兩點之間嘅曼克頓距離。
曼克頓距離（粵拼：maan6 haa1 dyun6 keoi5 lei4；英文：Manhattan distance，MD）係處理地圖嘅演算法（例如解迷宮演算法同搵路演算法）上成日用嘅一個概念。
想像一個世界，兩點之間嘅空間可以用格仔代表，而且一個個體淨係有得沿住啲格仔嘅邊線嚟行，冇得穿過啲格仔（好似係一個喺曼克頓揸車搵食嘅的士司機噉），噉喺是但兩點之間穿梭都會有好多條「最短路線」，呢啲路線嘅長度就係所謂嘅曼克頓距離。
曼克頓下城襲擊

曼克頓下城襲擊（Lower Manhattan attack）係指2017年10月31號喺美國紐約州紐約市曼克頓下城西街側邊嘅哈德遜河公園單車徑發生嘅恐怖襲擊，兇徒揸住農夫車剷入單車徑撞低行人，最後畀差人射傷制服。呢次襲擊總共死咗8個人；傷咗12個人（包括兇徒）。
曼克頓花園

曼克頓花園（The Manhattan）係香港南區大型出租住宅屋苑，喺大潭道33號，發展商係萬泰製衣。

單位
曼克頓花園由五座住宅大樓組成，共有312個住宅單位，間隔從兩個睡房到四個睡房不等。每個住宅單位設落地大窗，附有露台，住戶可以置身室外觀賞大潭灣風景。

設施
曼克頓花園屋苑內有室內外游泳池、網球場、壁球室、健身室、桑拿及蒸氣浴室。此外，住戶亦可以到赤柱廣場購買日常用品。

大件事
2010年10月25號，一部曼克頓花園住客專車嗰朝早接載住客返回屋苑，路經赤柱村道一個上斜彎位，司機報稱突然頭暈，車輛失控越過對面行車線再衝出路面跌落兩米下山坡，好彩有山坡大樹阻擋先冇一路跌落去。意外中，車上司機及住客共八人嚴重受傷，現場多名地盤工人合力將傷者救上路面。
巴拉依

巴拉依（法文：Blagny），係法國香檳亞丁亞丁嘅其中一個市鎮。
巴拉圭凱門鱷

巴拉圭凱門鱷（學名Caiman yacare，曾經用過學名Caiman crocodilus yacara）係一種屬於短吻鱷科嘅中型鱷魚。一直以嚟巴拉圭凱門鱷都俾人當係眼鏡凱門鱷嘅亞種，但係而家已被承認係一個獨立嘅品種。主要棲息喺中美洲同南美洲，身長2至3米，以食魚為生。

外形
巴拉圭凱門鱷嘅背脊呈深橄欖色，個肚顏色淺，呈黃綠色至白色。眼睛上方有非常明顯嘅突出骨狀物。一般巴拉圭凱門鱷可以有兩米長，重60公斤。文獻中記錄到最長嘅一條長2.7米。

習性
巴拉圭凱門鱷主要生活喺淡水度，好少離開水，而且亦只會喺乾旱嘅狀況下先會離開水，將自己收埋喺泥漿裏面。日頭會浮喺水面上，夜晚先活動。成年嘅巴拉圭凱門鱷食魚同其他爬蟲類、兩棲動物同水鳥。鱷公有劃地盤同等級分別。巴拉圭凱門鱷可以有六十歲命，據講有啲甚至去都一百歲。冬季有時巴拉圭凱門鱷會長達兩個月唔食嘢，但係假如食嘢嘅話會狼吞虎嚥。

數量
過去巴拉圭凱門鱷因為佢塊皮而被捕殺，近年嚟由於水利系統嘅建設同發展令佢哋嘅數量反而有所增加，因此今日巴拉圭凱門鱷係一種比較常見嘅爬行動物。

分佈
巴拉圭凱門鱷喺南美洲分佈較廣，喺阿根廷、玻利維亞、巴西同埋巴拉圭都有觀察。佢哋尤其鍾意生活喺水流緩慢、河底淤泥、植物生長多嘅熱帶同埋亞熱帶河流，但佢哋亦生活喺湖泊、池塘同沼澤裏面。佢哋亦曾經喺鹹水裏面俾人觀察到。

繁殖
阿根廷嘅巴拉圭凱門鱷雌鱷達到120至150厘米時、雄鱷達到約160厘米時達到性成熟。雌鱷產14至40個卵，然後將呢啲卵埋喺一個由腐敗嘅植物同埋泥組成嘅丘裏面，呢啲丘唔係喺岸邊就是喺浮起嘅植物上。有時多個雌鱷分享同一個丘一齊抵禦敵人。孵化期平均為85至90日。喺孵化出來之間冇幾耐雌鱷會扒開丘，幫幼鱷破卵。幼鱷黃色至棕色，有深色橫條。孵出後幼鱷依然留喺阿媽身邊，雖然係噉好多幼鱷會成為蛇同美洲蜥蜴嘅美食。幼鱷食昆蟲、軟體動物同甲殼動物，此外佢哋亦鍾意食魚毛。約五年後成熟。
巴拉圭足球代表隊

巴拉圭國家足球隊係巴拉圭嘅足球代表隊，由巴拉圭足球總會管。巴拉圭曾經3次FIFA世界盃打入十六強，重喺2010年成功入到八強。巴拉圭多數喺美洲國家盃贏，喺1953年同1979年攞美洲國家盃冠軍。
巴拉摩徑球場

巴拉摩徑球場（Bramall Lane）係英國南約郡錫菲一個足球運動場。亦係英冠足球會錫菲聯足球會嘅主場球場。
呢篇巴拉摩徑球場係同足球有啦掕嘅楔位文章，重未搞掂嘅。麻煩你幫手補充佢嘅內容。
巴拉克·奧巴馬

巴拉克·候塞因·奧巴馬二世（英文：Barack Hussein Obama II，/bəˈrɑːk huːˈseɪn oʊˈbɑːmə/，1961年8月4號—）係美國政治人，2009年至2017年擔任第44任美國總統，係頭一位有非裔血統嘅美國總統。2005至2008年代表伊利諾州擔任美國聯邦參議員，1997至2004年擔任伊利諾州參議員嘅時候，住喺芝加哥。卸任總統之後，就住喺首都華盛頓特區。
奧巴馬喺美國嘅夏威夷州檀香山出世，喺夏威夷州長大，但亦試過分別喺華盛頓州同印尼生活一年同四年。喺1983年由哥倫比亞大學畢業之後，佢喺芝加哥做一個社區活動組織者。1988年奧巴馬去咗哈佛法學院，成為咗哈佛法律評論嘅第一個非裔總編輯。畢業之後佢成為咗一個民權律師，並且喺1997至2004年喺芝加哥大學法學院擔任憲制性法律教授。佢喺1997年當選伊利諾州參議員，並且擔任職務直到2004年參選聯邦參議員。同一年因為喺意想不到嘅參議員初選勝利，喺美國民主黨全國代表大會上發表主題演講同有絕對優勢勝出參議員選舉，成為全美知名嘅政治人物。
2007年2月10號，佢宣布參加2008年美國總統選舉。同一年嘅6月贏咗民主黨初選，並喺11月聯邦選舉贏咗共和黨總統候選人莊麥堅。喺2009年10月9號，攞到諾貝爾和平獎。
喺2017年1月，奧巴馬以60%嘅民意支持率結束佢嘅任期。
巴拉巴

巴拉巴（天主教譯：巴辣巴）係《新約聖經》記載嘅一名強盜，可能其實只係一個普通罪犯。彼拉多想釋放耶穌，就畀猶太人喺耶穌同巴拉巴兩個之中揀一個釋放。大家因為受到祭司嘅壓力而揀咗釋放巴拉巴，要求將耶穌釘十字架。彼拉多雖然認定耶穌無罪，仍判耶穌死刑，而將巴拉巴釋放。呢件事件喺四卷福音書中都有記載。
巴拉斯

巴拉斯（西班牙話：Barrax）係西班牙卡斯蒂利亞-拉曼恰自治區阿爾瓦塞特省嘅一個市鎮。總面積190km²，總人口1953人（2001年），人口密度有10人/km²。
張偉琛

張偉琛，香港親中派政治人，2023年香港區議會選舉後被政府委任做區議員。
張允柱

張允柱，係大韓民國嘅一個女藝人同埋歌手。
張允瀞

張允瀞（장윤정，1980年2月16號—）係韓國歌手。2005年出大single：《我嘅女神》之後出名韓、日歌壇。而家多響韓國放送公社（KBS）嘅電視節目：「韓國流行榜（K-Pop）」出騷。

個人資料
身高：168cm
體重：48kg
興趣同愛好：睇電影、游水。
宗教：佛教
婚姻：已婚
教育程度：首爾藝術大學放送系演藝學科畢業。
張偉文

張偉文（英文：Donald Cheung Wai Man，1952年12月21號—）係香港男歌手，喺香港出世。佢近年除咗重新推出唱片以後，重搞咗好多場演唱會，專門演唱所有香港舊時嘅經典流行曲。
佢聲線係以渾厚磁性同埋溫柔深邃出名。喺1978年，佢喺無線業餘歌唱大賽入面以一首《離別的叮嚀》勇奪冠軍，半年後同永恆唱片簽成合約，正式踏上星途。喺 78 至到 82 年間，佢總共推出咗 6 張個人大碟，成績唔錯，銷量最高嘅一張曾經賣過三十萬張（不計海外市場），榮獲十大金曲獎，佢亦都得到『工廠妹王子』嘅稱號。
1985年，佢放棄台前演出轉咗去幕後發展，開始咗18年嘅和音生涯，曾經擔任歌手汪明荃、張國榮、許冠傑、譚詠麟、林子祥等嘅和音，有『和音界天王』嘅稱號。多年嚟佢知名不衰嘅金曲，譬如《離別的叮嚀》（安平追想曲/離別再叮嚀）、《我是痴情無限》、《再會了，野茉莉》、《故鄉的雨》、《大內群英續集》等等都喺香江廣泛流傳，因為佢把聲溫柔迷人，真係好難有人可以勁過佢，所以又俾傳媒加以『靚聲王』呢個美譽。
2003年，佢推出咗《唱好女人》個人專輯，銷量達到白金，趁住個勢喺香港伊利沙伯體育館舉行咗四場 "唱好女人演唱會"，場場爆滿。第二年再舉行咗"04 好聽演唱會"，事業達到高峰，趁住勢頭大好舉行咗2005年嘅 "唱好自己演唱會"。呢幾場演唱會都掀起熱潮，可以話每次都冇位淨，兼且佢推出嘅唱片幾乎全部大賣，搞到佢呢位『靚聲王』喺退居和音之位沉寂咁多年之後，超快用復出之實力派歌手嘅身份紅翻晒，攞到大量中年人士同經典金曲歌迷嘅熱烈支持。佢專屬嘅張偉文歌迷會亦喺2005年正式成立埋添。
喺2007年，重第一次用個人演唱會踏足香港體育館舉行演唱會，但佢喺新城電台表示希望係27歲踏足。
佢曾經接受過兩次腰椎手術，近年以輪椅代步兼長居深圳。
張偉儒

張偉儒，香港親中派政治人物兼商界人士。

選舉經歷
喺2021年9月，佢當選成為香港特别行政區選舉委員會中小企業界委員。之後佢喺李家超無提政綱嘅情況下，有份提名李家超參與2022年香港行政長官選舉。
張健強

張健強，香港親中派政治人物兼保險界人士。

選舉經歷
喺2021年9月，佢當選成為香港特别行政區選舉委員會保險界委員。之後佢喺李家超無提政綱嘅情況下，有份提名李家超參與2022年香港行政長官選舉。
新廈街

新廈街（San Ha Street）係香港香港島柴灣樂耕埔一條路，西接柴灣道，東面係掘頭路，近住柴灣游泳池。
雖然新廈街得約莫800米長，但最大門牌號碼已經去到345號（柴灣游泳池）。
新店區公所站

新店區公所站係臺北捷運松山新店線嘅一個車站。
新店線

新店線係臺北捷運松山新店線其中一段，長9.3公里，10個站。
新廈街遊樂場

新廈街遊樂場，香港公園之一，遊樂場之一，喺柴灣樂耕埔，隔寶血女子中學近新廈街，近樂耕埔天后古廟，英文叫San Ha Street Playground。行政上歸東區。設施有公園、長者健身樂園。歸康樂及文化事務署管。
新店區

新店區（粵拼：san1 dim3 keoi1）係中華民國新北市嘅一個市轄區。
東基爾布萊德

東基爾布萊德 (/ ... kɪlˈbraɪd/; 蘇格蘭蓋爾文：Cille Bhrìghde an Ear [ˈkʲʰiʎə ˈvɾʲiːtʲə əɲ ˈɛɾ]) 係一座喺蘇格蘭南拉納克郡嘅城鎮，同埋佢都係南拉納克郡最大嘅城鎮。喺1947年五月六號成為咗蘇格蘭第一個新城鎮。

地理
喺2015年東基爾布萊德上空影嘅
漢密爾頓係南拉納克郡議會行政總部嘅所在地，位於東基爾布賴德以東約 5 英里（8 公里）處。.

宗教
東基爾布萊德大約有卅間基督教教會， 其中仲包括9間蘇格蘭教會、3間浸信會教會、同埋4間羅馬天主教教會。
維基同享有多媒體嘅嘢：East Kilbride

知名人士
<b>約翰·漢納</b>，1962年佢喺東基爾布萊德出世。佢都係《四個婚禮一個葬禮》嘅其中一位演員
東城區

東城區（粵拼：dung1 sing4 keoi1）係中國北京一個市轄區，亦係北京市政府所在地，面積大約42平方公里，人口大約91萬。
東城日沙子

東城日沙子 ，係日本嘅一個女藝人同埋配音員。
東塾學派

東塾學派係清代漢學嘅新學派，喺清代中晚期形成，佢嘅創始人係晚清大儒陳澧。陳澧號東塾，呢個學派因其號得名。喺十九世紀八十年代嗰陣，張之洞話過：『庶幾從此東塾學派流衍中原』。佢喺廣州學海堂任教十年，亦主講菊坡精舍，培養咗眾多學者，重要嘅包括桂文燦、趙齊嬰、胡伯薊、陶福祥、陳樹鏞、汪兆鏞、徐灝、文廷式、於式枚、梁鼎芬等。其學術影響一直持續到民國嗰陣。

學派創始人
陳澧(1810年——1882年)，字蘭甫、蘭浦，號東塾，書齋曰「東塾」，廣州番禺縣捕屬（而家廣州）人。清代著名音韻學家。陳澧以漢學為宗，其學以通經致用為主，但不囿於門戶之見，不排斥宋學，以博學見稱，最初專治經學，宗法漢儒，從而精研文字音韻。此後又廣為涉獵其他領域，天文歷算、地理山川、詩詞歌賦、書法篆刻，多有心得。錢穆喺《中國近三百年學術史》中，對陳澧主張漢宋調同嘅思想頗為欣賞。
東堤灣畔

東堤灣畔（粵拼：dung1 tai4 waan1 bun6，英文：Tung Chung Crescent）係香港新界西大嶼山東涌一個私人屋苑。屋苑坐落喺慶東街1號，係一個由香港地鐵（即係依家嘅港鐵）、恒基兆業地產、新世界發展、太古地產、恒隆地產同新鴻基地產發展嘅大型住宅項目，喺1999年8月至12月落成入伙，承建商係協興建築。開售時首批單位平均呎價係3,138港元。
呢個住宅由8幢29至43層高住宅同一個會所組成，提供2,158個單位同大約507個車位。東堤灣畔由吳享洪建築師有限公司同栢誠集團合作設計，物業喺1999年攞過香港建築師學會「銀牌獎」。

屋苑樓宇
東堤灣畔冇第4座。以下係各座嘅樓層數目：

設施
屋苑主要配套設施係一個80,000幾平方呎會所，一個起喺圓形廣場上嘅平台（面積大約15萬平方呎）同一個園林花園。會所採用雙層式設計，設有戶外園林式泳池、按摩池、網球場、籃球場、室內多用途運動場、健身室同兒童遊樂場等設施。
東堤二馬路

以前爾個區域喺珠江沿岸，而且喺廣州城牆東邊（即大東門外），所以爾段堤岸叫做東堤。由珠江北岸向北數過去，第一條係東堤大馬路，第二條就係東堤二馬路，如此類推，後來東堤大馬路變成沿江東路一部分，衹留返東堤二馬路至五馬路個名。
斯科斯比鬆

斯科斯比鬆（Ittoqqortoormiit），以前嗌Scoresbysund，係格陵蘭東面瑟莫蘇克嘅一個定居點。2013年嗰陣有452人喺度住。
斯維爾德洛夫斯克州

斯維爾德洛夫斯克州係俄羅斯西部嘅一個州，屬烏拉爾聯邦管區，首府葉卡捷琳堡。
斯皮魯夏勒華

斯皮魯夏勒華（英文：Spirou Charleroi）係比利時夏勒華嘅職業籃球球會，依家打緊比利時職業籃球聯賽。
斯科特·漢密爾頓

斯科特·漢密爾頓係一個美國花樣滑冰運動員。
斯科舍海

斯科舍海（英文：Scotia Sea）係南大洋近大西洋嘅一個海域，喺阿根廷東南、南極半島北面。
擺頭墩

擺頭墩（Pai Tau Tun），係香港嘅山，海拔高204米，喺西貢區，附近範圍劃咗入西貢東郊野公園。
攀多省

攀多省（粵拼：paan1 do1 saang2，西班牙文：Pando）係玻利維亞一個省，首府攀多。
攀枝花保安營機場

攀枝花保安營機場（粵音：paan1 zi1 faa1 bou2 on1 jing4 gei1 coeng4）係喺中國四川嘅一個機場，喺2003年嗰陣起好兼且開放畀人用嚟搭飛機。
攀爬

攀爬（Climbing）係一類運動，用手腳喺一樣物件借力令個人爬上高位。
擺鐘

擺鐘（pendulum clock）係指一個用擺嘅原理（可以睇簡諧運動）計時嘅鐘。
擼起袖子加油幹

擼起袖子加油幹（簡稱擼袖幹）係中共中央總書記兼中國國家主席習近平喺2017年新年賀詞入面提出嘅一個口號。

背景
2016年12月31號，習近平喺北京發表2017年新年賀詞，提到「只要我們13億多人民和衷共濟，只要我們黨永遠同人民站在一起，大家擼起袖子加油幹，我們就一定能夠走好我們這一代人的長征路。」
第二日，中共喉舌人民網發表評論文章，話「擼起袖子加油幹」係為咗實現四個全面、中國夢等設想嘅奮鬥口號。新華社亦喺同日發表文章，話「擼起袖子加油幹」係呢個時代賦予黨嘅使命。

傳播
喺習近平發表新年賀詞之後，中國各地黨政宣傳部門同媒體都開始用呢個口號。
中國傳媒大學新聞傳播學部學生為口號設計咗微信表情包「學習錦句」。表情包揀咗習近平重要講話入邊16個常見短語做動態表情，「擼起袖子加油幹」係其中之一。人民網話個表情包好多好評，「社交媒體平台呈現『刷屏』態勢」，係表情包界嘅「一股清流」。
2017年5月，湖南衛視以呢個口號做主題，整咗叫做「加油幹，更青春」嘅頻道視覺標識，又將頻道標語同步改做「加油幹，更青春」。
2017年9月，中國中央電視台廣告經營管理中心以呢個口號做主題，拍咗公益廣告《擼起袖子加油幹》。

惡搞
2017年2月，內蒙古自治區質監局局長、黨組書記張海順喺會議玩呢個口號，將佢改做「撩起裙子使勁幹」並重複強調，事件傳出後引發當局不滿而被免職。
攀爬架

攀爬架（jungle gym / monkey bars）係常見於遊樂場嘅一種設施，指一個俾細路仔喺上面擒上擒落嘅架，通常用金屬造。
旺角道

旺角道（英文：Mong Kok Road），係香港九龍旺角嘅一條馬路，由塘尾道、晏架街、福全街交界開始，去到洗衣街。
旺角綜合大樓

旺角綜合大樓（英文：Mong Kok Complex）係香港一棟市政大廈，喺九龍油尖旺區旺角上海街557號，主要地產發展商係市區重建局，喺2004年10月竣工。旺角綜合大樓同朗豪坊同香港康得思酒店一齊做咗一組地產發展項目，以行人天橋同朗豪坊連接，鄰近新填地街同亞皆老街等。
旺角警署強姦案

旺角警署強姦案，係香港警隊嚮2008年11月發生嘅罪案。旺角警署有個差人多次將入嚟報案嘅少女帶入房強姦或非禮，涉案受害者有4個年齡介乎16至21歲妙齡少女。
犯案嘅係當時29歲嘅梁禮仲，冇精神病記錄。單案嚮2008年12月2號開審，佢承認因為工作方便，嚮電腦查到好多市民資料，用嚟追女仔。2009年9月18號，梁禮仲因觸犯一項強姦、三項非禮以及一項妨礙司法公正罪而被判坐12年監。
旺角警署

旺角警署係香港警務處差館，嚮九龍旺角太子，彌敦道同太子道西交界。

史
現時旺角警署蠆樓嚮1925年起好，嚮工業貿易署大樓嗰處。1964年搬嚟而家個位。[未記出處或冇根據]

警署
旺角警署裏面有報案室、認人室。
旺角東站

旺角東站（粵拼：wong6 gok3 dung1 zaam6；英文：Mong Kok East Station），之前叫過油蔴地車站（注意「地」字有特殊地名變調，jau4 maa4 dei2 ce1 zaam6；Yaumati Station）、旺角車站（wong6 gok3 ce1 zaam6；Mongkok Station）；，係港鐵東鐵綫嘅車站，喺香港旺角聯運街。九廣鐵路一九一零年十月一號通車，嗰陣本站叫做油蔴地車站。一九六九年改名旺角車站。八十年代呢個站因應九廣鐵路電氣化而需重建，新車站喺一九八二年五月四號啟用。呢個站設有島式月臺一個，兩邊爲一號二號月臺，側式月臺一個，叫三號月臺。二零零七年十二月二號，兩鐵合併。為免同原地下鐵路旺角站撞名，原九鐵嘅旺角車站改名旺角東站。而彌敦道嘅旺角地鐵站，就唔變。
旺角東站同旺角站，兩站唔通，要過行人天橋系統，行兩三個字。兩站間轉搭無論用八達通定單程車票都當兩段車程，入閘要畀過錢，唔似尖沙咀站同尖東站噉出站轉乘之後當一程車嚟計車費。

車站月台
旺角東站設有3個月台，以1個島式月台同埋1個側式月台排列，所有月台冇裝月台幕門。1號同2號月台共用同一個島式月台，主要處理東鐵綫往上水方向嘅列車，有部份（兩班）由新界開出嘅列車用1號月台為南行方向嘅終點站，並隨即分別折返大埔墟及火炭，間中都有部份列車停喺嗰個月台。3號月台係側式月台，主要處理東鐵綫往金鐘方向嘅列車。
旺角東站喺早期興建時月台較窄，畀乘客等車嘅空間較少。加上車站嘅彎度較高，為咗遷就唔同闊度嘅列車駛經月台，故此列車同月台之間條罅較大，成為東鐵綫其中三個設有「空隙黑點」提示嘅車站之一（另外兩個係九龍塘站同埋大學站）。由於乘客容易喺嗰個站發生墜軌等意外，現時港鐵公司研究喺嗰個站安裝月台伸縮板同埋月台閘門嘅可行性，但目前計劃一直未有動工時間表。

車站商店及自助服務
旺角東站喺2009年翻新前主要商店有美心MX、7-11便利店、美心西餅同找換店。車站進行翻新工程後，引入多種唔同類型商店，包括飾物、書店及個人護理店等。

利用狀況
港鐵旺角貨場入口
兩鐵合併前嘅東鐵旺角站大堂
兩鐵合併前嘅東鐵旺角站月台
由於旺角東站上蓋設有大型綜合商業物業發展項目──新世紀廣場嘅購物商場以及寫字樓，而附近又有花墟，再加上有有蓋行人天橋系統接駁到彌敦道同埋旺角站一帶購物區及商業大廈，因此個站有好高乘客量支持。

命名、啟用同第一次更名
旺角東站最初叫「油蔴地站」，同而家旺角東站位置相同，於1911年隨九廣鐵路（英段）通車啟用。1969年站名由油蔴地站改做「旺角車站」。1980年代，為配合九廣鐵路電氣化，旺角車站原址重建，變成而家咁嘅樣。

旺角貨場
港鐵旺角貨場入口（2009年4月）
旺角東站1號月台旁邊曾經有個貨物分流貨場，名為旺角貨場（英文：Mong Kok Freight Terminal），入口喺聯運街。後來因鐵路貨運服務萎縮而曾經空置，九廣鐵路公司遂以簽訂使用協議形式出租貨場，例如租過畀嘉士伯（香港）有限公司作為物流中心，亦曾引起質疑違反批地條款。兩鐵合併後，港鐵喺大閘前嘅「旺角貨場」名前面加上「港鐵」兩個字，貨場亦名嘉士伯（香港）物流中心（英文：Carlsberg (Hong Kong) Logistic Center）。現時嘉士伯（香港）已遷出，貨場交返港鐵營運，港鐵有意用作替代停泊因沙中綫工程而改建紅磡貨場嘅東鐵綫工程車。
另外，1號月台嘅左邊係旺角貨場，喺九鐵時代因為貨運量下跌而棄用並由一間紙品公司租用作貨倉用途，兩鐵合併之後由嘉士伯公司租用。

車站翻新
為配合新世紀廣場落成旺角東站曾經喺1997年進行過一次翻新同擴建工程，將成個大堂同埋月台翻新。

翻新月台
兩鐵合併後，港鐵公司翻新東鐵綫各月台，以遮掩車站殘舊觀感。工程包括重新為各車站配主題色，並加入花嘅代表，為月台橫樑同埋柱翻上月台配色嘅油漆，貼上印有車站主題花嘅圖案、車站附近/主題建築物/街道、車站名書法字牆紙，加設/更新直立站牌、路線圖、指示牌、告示等等。此站配色為深綠色，主題花為蓮花，街景為女人街。
翻新後的月台（2017年3月）
所有月台現已完成地板翻新工程（2017年8月）

兩鐵合併
内文：兩鐵合併
2007年12月2號隨住兩鐵合併，為免同響彌敦道嘅旺角站撞名，於是改名做旺角東站。

車站藝術
旺角東站設一組車站藝術品，位於大堂。

東鐵綫車站翻新工程
港鐵公司為迎接東鐵綫營運百周年，決定為各個東鐵綫車站進行翻新工程，並以「融入大自然」嘅設計及建築概念，翻新各個車站。旺角東站將會優先進行翻新工程，包括車站大堂嘅天花將用特色環形通花吊飾設計，並使用更多石材，引入更多自然光，車站原有建築物料金屬感覺會減低，並會加建更多車站商店，重建客務中心以及改建A、B出口等工程，改建同翻新工程已經大致完成，成個工程響2010年12月完成。

車站重建
兩鐵合併之前，九廣鐵路公司正研究重建呢個站，順帶擴建新世紀廣場等現有設施。當時九鐵預料重建後嘅車站將會喺現址南面，更接近旺角市中心以及位於彌敦道嘅旺角站，但計劃一直擱置至今。
旺角維景酒店

旺角維景酒店（英文：Metropark Hotel Mongkok）係香港一間酒店，嚮旺角彌敦道始創中心西，荔枝角道22號。港鐵太子站C出口。
旺角維景酒店由香港中旅旗下嘅香港中旅維景國際管理。佢前身係「京港酒店」（Hotel Concourse），後尾易手香港中旅維景國際酒店管理有限公司，改名到而家。
維景酒店樓下係砵蘭街一段，地鋪有中港跨境客運公司售票處同埋直通車站，開24個鐘。
旺角電腦中心

旺角電腦中心（英文：Mong Kok Computer Centre）係香港一間商場，1991年開張，喺九龍旺角奶路臣街8號。
旺角站

旺角站（粵拼：wong6 gok3 zaam6；英文：Mong Kok Station）係港鐵其中一個主要嘅跨月台轉車站，響香港九龍嘅旺角。個站響1979年12月31號啟用，有四個月台，以島式月台排列，所有月台都有月台幕門。
旺角站同東鐵綫旺角東站唔係正式嘅轉車站，乘客如果喺在兩站間轉車，無論用八達通定係單程車票，都當兩段車程處理，要畀再入閘收費。
此外，太子站距離旺角站只有約400米，係香港相隔距離最短嘅兩個港鐵市區綫車站，冇1分鐘車程。
乘客可以喺旺角站進行荃灣綫同觀塘綫嘅同向跨月台轉乘。

車站大堂
車站商店及自助服務
旺角站內提供唔同類型商店畀乘客購物或者進食，例如有7-Eleven便利店、餅店及恒生銀行等服務。由於港鐵收費區嚴禁進食，因此大部份食肆都唔喺收費區內。
此外，旺角站有唔不少自助服務設施，包括恒生銀行及中銀香港自動櫃員機、自動售賣機、自動照相機等。車站內更設有香港郵政郵箱及「iCentre」免費上網服務設施，方便乘客喺車站內寄信及上網。車站更設有「數碼服務站」，畀乘客登記做港鐵友禮會會員及換領獎賞。

車站月台
旺角站係荃灣綫往返觀塘綫嘅跨月台轉車站之一，乘客可以行去對面月台直接轉另一列列車前往目的地。車站共有4個月台，以2個島式月台方式排列，所有月台都有月台幕門。
另外，本站南面設有旺角渡綫，畀列車調度又或者畀列車來回觀塘綫和荃灣綫之間，當有車務調動時，列車可以喺本站進行同方向調度。由本站荃灣綫1號月台駛入渡綫，調度至觀塘綫，往調景嶺沿途各站。或由本站觀塘綫4號月台駛入渡綫，調度至荃灣綫，往中環沿途各站及港島綫。因此，本站渡綫係唔少港鐵列車使用嘅熱門地方。由於係同方向調度，當此情況發生時，觀塘綫3號月台或荃灣綫2號月台嘅列車則須要延誤最少5分鐘先至可以開出。於荃灣線未啟用時，修正早期系統亦係用嗰條渡線來往中環同觀塘。
旺角站4號月台全景圖

出入口
旺角站D1、D2出口外觀
旺角站D3出口
旺角站E1出口
旺角站有14個出口。此外，旺角站離東鐵綫旺角東站約500米路程，自2002年旺角道有蓋行人天橋系統啟用以後，乘客唔使日灑雨淋就可以由B3出口直接經行人天橋前往旺角東站，需時約15分鐘。
A - 快富街
A1 - 弼街、快富街、香港總商會簽證部、工聯會工人醫療所、旺角道、彌敦道
設有升降機及失明人士引導徑往返地面
A2 - 快富街、砵蘭街、上海街、新填地街、旺角道遊樂場、旺角道壹號商業中心、塘尾道、富薈旺角酒店、綠在大角咀、世界宣明會
B - T.O.P This is Our Place
B1 - 快富街、彌敦道
B2 - 快富街、花園街、花園街市政大廈、西洋菜南街、洗衣街
B3 - 新世紀廣場、旺角政府合署、港鐵旺角東站、帝京酒店
設有失明人士引導徑往返地面
B4 - 彌敦道700號、T.O.P. This is our Place
C - 朗豪坊
C1 - 恒生旺角大廈、彌敦道
C2 - 亞皆老街、618上海街、金山商業大廈、海島中心、砵蘭街、上海街、新填地街
C3 - 朗豪坊、朗豪酒店
設有失明人士引導徑往返出口
C4 - 亞皆老街、旺角滙豐大廈、啟如商業大廈、砵蘭街、上海街、嘉禮大廈
D - 亞皆老街
D1 - 亞皆老街、華僑商業中心、警察儲蓄互助社、彌敦道、上海商業銀行大廈
D2 - 旺角中心、亞皆老街、旺角新之城、皆旺商業大廈、皆旺商場、先達廣場、洗衣街
D3 - 亞皆老街、香港中華廠商聯合會、工業總會簽證處、花園街、香港專業進修學校、太平道、西洋菜南街、洗衣街、通菜街（女人街）、勝利道、惠豐中心、染布房街、九龍維景酒店
E - 招商永隆銀行中心
E1 - 創興廣場、朗豪坊、朗豪酒店、奶路臣街、雅蘭中心、砵蘭街、上海街、山東街、ONE SOHO
設有失明人士引導徑往返地面
E2 - 招商永隆銀行中心、中國旅行社、中大專業進修學院、荷李活商業中心、瓊華中心、旺角電腦中心、奶路臣街、紅十字會捐血站、山東街、仕德褔酒店、通菜街（女人街）、AEON STYLE 旺角、兆萬中心、SKYPARK
設有失明人士引導徑往返地面

利用狀況
人流極高的旺角站
旺角站位於香港九龍油尖旺區人流最大嘅旺角市中心，係九龍油尖旺區其中一個大型及重要購物區，四周設有購物商場及潮流商店。加上本站係港鐵荃灣綫及觀塘綫嘅重要轉車站，因此每日繁忙時間都有好多乘客用本站轉車，往返港島、九龍油尖旺區、九龍東及新界東。而且，喺返放工繁忙時間，唔少乘客都會使用本站進出。此外，唔少乘客都會利用本站前往鄰近的購物商場及潮流商店買嘢。因此，本站每日都相當繁忙。車站大堂及月台由早到晚都十分擠逼，係成個前地鐵系統第四繁忙嘅車站。
當本站有列車故障或有列車臨時要以本站做為總站時，本站將會十分擠塞。另外，每日都有列車用位於本站嘅旺角渡綫進行同方向嘅車務調動。

修正早期系統
1979年至1982年，地鐵荃灣綫未通車時，修正早期系統列車曾經用過旺角渡綫前往油麻地至中環各站。

車站命名
旺角站開幕初期嘅英文名叫Argyle，即本站所在嘅亞皆老街英文名，1985年5月31號改為旺角嘅英文拼音Mong Kok。另外，九廣東鐵於1969年起設有一個同樣叫旺角站嘅車站，兩鐵合併之後，為咗作出區別，嗰個車站改名做旺角東站。
旺角黑夜

《旺角黑夜》（英文：One Nite in Mongkok），係2004年香港電影，由爾冬陞執導，吳彥祖、張栢芝、方中信主演。
星光夢裏人

《星光夢裏人》（粵拼：sing1 gwong1 mung6 leoi5 jan4，英文：The Artist）係套2011年法國電影，由米高哈薩拿維斯執導，尚杜加丹、貝妮絲碧祖主演。
星光匯聚成翡翠

《星光匯聚成翡翠》（英文：TVB 55th Anniversary Footprint）係香港無綫電視製作嘅綜藝節目，由吳幸美、汪明荃主持，2022年9月26號到9月30號禮拜一到五禮拜一到五22:30－23:05喺翡翠台播。節目回顧無綫電視開台55年以嚟嘅精華片段。
星光少女 Rainbow Live

《星光少女 Rainbow Live》係星光少女系列動畫嘅第三季，共51集。喺香港TVB播嗰陣叫《星光少女 彩虹舞台》。

故事大綱
主角彩瀨娜露（彩瀨奈瑠）係個只要聽音樂就能感受到聲音嘅顏色，想像力豐富嘅中學二年級女仔，擅長裝飾各式小物，夢想係希望能夠開一間好似「Dear Crown」噉樣引領時尚潮流的嘅舖頭。
一日，佢得知即將開設嘅新舖，會募集識跳星光舞蹈嘅女中學生做店長。娜露亦參加咗甄選，並喺眾多參加者中脫穎而出，一路來到最終面試。只係當娜露正準備跳舞嗰時，眼前突然展開一片未曾見過嘅舞台景象，喺呢度，佢遇見謎一般嘅少女綾音。

出場角色
（括號入面係TVB譯名。）
彩瀨娜露（彩瀨奈瑠）
14歲初中二年級生少女
聽音樂就可以感受到聲音嘅「顏色」，係個可愛系嘅初中二年級生少女。有天然呆嘅個性，因為生得矮，相信每日飲牛奶就可以增高。
擅長裝飾各式小物，夢想係希望能夠開一間似「Dear Crown」咁樣引領時尚潮流嘅鋪頭。
最鍾意嘅科目係國語同美術，最唔擅長嘅科目係數學。
口頭禪係「Happy Naru～！」。
第1集參加咗「Prism Stone」店長甄選，因為感受到聲音嘅「顏色」，成功跳出星光演奏會（Prism Live）。同綾音相遇。成功成為「Prism Stone」店長。
福原杏
14歲初中二年級生少女
聽音樂就可以感受到聲音嘅「味道」，係個時尚流行系嘅初中二年級生少女。有正面積極嘅個性，並且好開朗。
對甜點有深入嘅認識，擅長製作不同類型嘅甜點，亦好鍾意食甜品，夢想係希望可以開一間甜品鋪。
對任何事都充滿熱情，有優良嘅運動細胞，尤其係對星光舞蹈（Prism Dance）充滿熱誠，一直都好拚命練習。
第2集因為感受到聲音嘅「味道」，成功跳出星光演奏會（Prism Live）。喺「Prism Stone」鋪頭，負責咖啡室嘅甜品部份。
涼野絃（涼野糸）
14歲初中二年級生少女
聽音樂就可以感受到聲音嘅「熱度」，係個酷炫系嘅初中二年級生少女。平日總係打扮到成個男仔噉。
由於冇組合可以配得上自己嘅個人主義性格，所以會有同娜露同小杏產生碰撞嘅事。
係某搖滾樂隊嘅彈結他手。成日孤獨一個，好憎人哋叫佢嘅實名「伊藤」，樂隊成員成日以「Cross」嚟稱呼佢。
對化妝品具有豐富嘅知識，而且成日喺非返學或表演時候化妝。
第3集因為想同阿爸買番佢隻結他，所以決定喺「Prism Stone」鋪頭工作。喺「Prism Stone」鋪頭，負責化妝間嘅部份。
蓮城寺貝露（蓮城寺芭爾）
14歲，係個性感系嘅初中二年級生少女。擁有冷酷嘅美貌，女王類型嘅少女。
屬於「Edel Rose」（エーデルローズ）精英訓練學院所培育出來嘅星光舞者，喺學院度都係比較具有實力嘅人。
能夠演奏各種樂器，曾經喺國際選拔賽以小提琴演奏獲得第一名；有大概六年喺海外生活嘅經驗，所以識英語、法語、德語及西班牙語等四種語言。
第1集參加咗「Prism Stone」店長甄選。
小鳥遊音羽（小鳥遊乙葉）
14歲，9月15日出世，處女座，血型O型。
係個Feminnin系嘅初中二年級生少女。
綾音
14、15歲嘅樣，係一個冇記憶嘅少女。冇表情，亦冇感情，講嘅言詞亦非常短。平日亦都係冇表情，不過表情會因星光時尚騷改變，可以成為有可愛嘅、時尚嘅、酷酷嘅、民族風格嘅、性感嘅或淑女性格嘅唔同人物。
成功地輕鬆跳出四次連續跳躍，能夠展示卓越技巧嘅最終星光舞者。
突然出現喺娜露面前，謎一般嘅少女。
第1集喺娜露表演星光演奏會Prism Live期間，跳出四次連續星光跳躍，並喺最後嘅跳躍發動咗「明星之羽」。
森園若菜
14歲初中二年級生少女。

電視動畫
日本
「星光少女 Rainbow Live」（プリティーリズム・レインボーライブ）
播放電視台同時間：東京電視台，逢星期六早上10點至10點30分。
播放日期：2013年4月6號－2014年3月29號。
星光熠熠耀保良

《星光熠熠耀保良》（英文：Gala Spectacular）係香港保良局同電視廣播有限公司聯合主辦嘅一個大型慈善籌款活動，係無綫電視慈善節目之一。通常喺每年9月嘅其中一個星期六或星期日夜晚舉行，但係近年多數改喺10月或11月內舉行，目的係為保良局籌募經費，表演內容通常以唱歌為主。
桃太郎

（日文：ももたろう），係一個喺日本家傳戶曉嘅民間傳說，講述咗名叫桃太郎嘅英雄同佢啲拍擋打低鬼怪嘅故仔。

故仔
好耐好耐之前，一個山旯旮嘅村仔入面住咗兩公婆，佢哋好想生細路仔，但係又生唔到。有一日阿公上山去砍柴，而阿婆喺河邊洗衫嗰陣，突然執到一個大桃，佢好開心噉拎咗返屋企，想切開佢嚟吃又切唔開，唯有等阿公返嚟整開個桃，終於喺佢哋整開咗之後，結果個桃入面有個男仔跳咗出嚟，於是就叫佢做「桃太郎」。大個咗嘅桃太郎去鬼島為民除害，一路上桃太郎用糯米飯糰（日文：黍団子）去餵小白狗、小馬騮，最後團結一心，成功消滅咗可惡嘅鬼怪重拎咗好多錢。桃太郎帶咗好多金銀珠寶返屋企，同嗰兩公婆過住幸福嘅生活。
桃姐

《桃姐》（A Simple Life）係一部港產片，由許鞍華執導，劉德華、葉德嫻主演。
呢部片改編自真人真事，講一位喺大家庭大嘅少爺Roger同自幼照顧佢大嘅媽姐桃姐之間所發生嘅一段主僕情故事。
桃園體育園區站

桃園體育園區站係桃園捷運機場線嘅一個車站。
桃李杯

桃李杯舞蹈比賽係中國舞蹈界嘅專業賽事。1985年由北京舞蹈學院發起，有中國舞蹈奧斯卡嘅美譽。
桃李理永

桃李理永（2001年9月25號—）係日本足球員，打中場位置，效力大阪櫻花。
桃坑峒

桃坑峒（To Hang Tung）係香港嘅山，海拔高344米，喺屯門區，附近範圍劃咗入大欖郊野公園。
桃太郎飯糰

（日文：桃太郎印のきびだんご）係日本漫畫多啦A夢入面嘅一個祕密法寶。佢個名嚟自日本民間童話故事《桃太郎》入面。呢個法寶係由一個網袋住，袋上面畫住桃嘅公仔，個袋入面就係一粒粒嘅飯糰。無論乜嘢動物包括人類食咗呢啲飯糰都會即係變得好溫馴而且聽嗮餵佢食呢粒飯糰嘅人嘅説話。呢個道具大多數係用嚟對付啲兇猛嘅猛獸，例如係獅子、恐龍噉。
桃山虔一

桃山虔一（日文：ももやま けんいちMomoyama Ken'ichi，1909年10月28號—1990年12月21號）係日本公族，之前係大韓帝國皇室成員，李堈個大仔，同時係日本軍人，最高職位係陸軍中佐。佢最初叫李勇吉，之後改名叫李鍵（韓文：이건），後嚟一度改名叫李虔一，最後改叫桃山虔一。

早年
桃山一生人多數響日本度過。
1909年，桃山響漢城府出世，嗰時佢叫李勇吉。同年日本佔領韓國，之後勇吉跟住老豆李堈去日本生活，1918年入讀學習院初等科，之後升讀中等科，四年之後又去日本陸軍幼年學校到讀。1924年，佢正式改名叫李鍵，唔使俾人笑，話佢地位低下（因為細佬李鍝做咗李俊鎔個契仔，所以鍵嘅地位低過鍝，如果佢改咗名就係「金」字輩，地位睇落高啲）。1930年，老豆李堈隱居，佢正式繼承李堈公家同埋寺洞宮宗主一位。一年之後，佢正式娶咗高松松平家當主松平賴聰個孫女誠子（之後改名叫松平佳子）。
大韓帝國皇室出席活動，其中最前面個三個分別係李垠、李鍵同埋李鍝（由左至右）
之後分別升讀陸軍士官學校同埋陸軍大學校騎兵科，1938年以全級最差嘅成績畢業於陸軍大學校。之後佢就一直響陸軍大學校做教書，期間升為陸軍中佐。

日軍投降之後
1945年，日本戰敗投降，佢冇咗官位。兩年之後，昭和天皇簽署日本國憲法，李鍵冇咗公族銜頭，降為平民。同時間兩韓戰爭導致分裂，北面係朝鮮，南面為大韓民國，李鍵見到咁，就決定唔返韓國，留響日本。因為尊敬明治天皇，所以佢根據明治天皇個葬地伏見桃山陵改名叫桃山虔一，而老婆就改名叫佳子，而仔女都改叫日本名。後嚟桃山成功攞到新日本戶籍。
因為老豆李堈係個花花公子，本身留畀桃山嘅錢唔多，加上1945年之後又物資少，結果佢響降為平民嗰陣屋企得個五萬日圓。宮內省（後嚟改叫宮內廳）見佢咁窮，想畀一筆錢佢，但就畀駐日盟軍總司令阻止。為咗養家，桃山曾經開過一間叫「桃屋」嘅糖鋪，但係響十個月之後就執咗。後嚟佢先後做過翻譯、農場管理同埋栗田書店嘅印書工，最後做咗銀座俱樂部會長。

婚姻
桃山同老婆佳子過得唔係好開心，因為佳子擅長外交，係個交際花；但桃山平時唔鍾意講嘢，導致兩公婆感情冷淡。
降為平民之後，佳子搵到一份好好嘅工，重一路升職；而桃山唔單止生意失敗，重成日轉工；加上又驗出大仔忠久並唔係桃山嘅親生仔。當佢知道自己帶咗綠帽之後，好嬲，呢個時候佢識咗一個女仔前田美子，就成日同美子見面。美子個老豆藤吉要求桃山娶美子為妾，但係桃山覺得同佳子過得唔開心，所以揀咗同佳子離婚而去娶美子，而大仔同大女就歸佳子，二仔歸桃山。

晚年同死後
桃山老咗之後，就帶埋一家大細搬去埼玉縣與野市。出於對車嘅喜好，佢受邀擔任日本古典車俱樂部會長，同時一直響度寫有關車嘅書。1990年12月21號，桃山響中央區一間醫院死咗，終年八十一歲。響葬禮上面，同佢曾經一齊當過兵嘅三笠宮崇仁親王都有出席。而寺洞宮宗主一位由細佬李錕接任。
2005年，堂細佬李玖過身，細仔孝哉表示響老豆死之後都唔知自己係大韓帝國後人，係阿媽臨死前先至講畀佢知。佢覺得自己已經完全係日本人，並唔認自己係李王家成員。最後桃山咁多個仔女都冇出席李玖嘅葬禮。
木牛流馬

木牛流馬係三國蜀漢丞相諸葛亮同佢老婆黃月英發明嘅運軍糧架撐，用木頭做，個樣似牛似馬，已經失傳咗。
木瓜奶

木瓜奶係種用木瓜汁、牛奶、砂糖同水溝埋嘅嘢飲，台灣比較流行。
坊間流傳木瓜奶有豐胸嘅功效。
木瓜汁

木瓜汁係用木瓜榨出嚟嘅果汁嘢飲，坊間流傳有豐胸嘅功效，亦會溝埋牛奶變木瓜奶嚟飲。